Համաժողովը մեկնարկեց ՀՀ Նախագահ Սերժ Սարգսյանի ուղերձով, որն ընթերցվեց ՀՀ սփյուռքի նախարար Հրանուշ Հակոբյանը: Այնուհետև տիկին նախարարը հանես գալով ողջույնի խոսքով՝ կարևորեց այն առաջնային խնդիրները, որոնց լուծման գործում մեծապես իր նպաստը կարող է ունենալ Մայր Հայրենիքի և Սփյուռքի կազմակերպված երիտասարդությունը: «Մասնավորապես երիտասարդներն իրենց ներդրումը պետք է ունենան Հայաստանի առավել զորացմանը, Լեռնային Ղարաբաղի հիմնախնդրի արդարացի և միջազգային իրավունքի հիման վրա լուծմանը, Սփյուռքի ինքնակազմակերպումը, ազգային ինքնության պահպանմանը և աշխարհասփյուռ հայության ներուժի համախմբմանը, Հայոց ցեղասպանության միջազգային ճանաչմանը, դատապարտմանը և հետևանքների վերացմանը, հայ եկեղեցու շուրջ հայության համախմբմանը, արտակարգ իրավիճակներում հայտնված հայերի օգնությանն ու աջակցությանը», -նշեց նա: